pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-"รองนายกฯสมศักดิ์" เผย ศอ.บต. รับนโยบาย "นายกฯเศรษฐา" เดินหน้าเปิด"ศูนย์บูรณาการรวมใจช่วยเหลือฟื้นฟู อุทกภัยชายแดนใต้" เร่งลงพื้นที่ช่วยเหลือประชาชนหลังน้ำลด
วันศุกร์ที่ 5 มกราคม 2567
05/01/2567
"รองนายกฯสมศักดิ์" เผย ศอ.บต. รับนโยบาย "นายกฯเศรษฐา" เดินหน้าเปิด"ศูนย์บูรณาการรวมใจช่วยเหลือฟื้นฟู อุทกภัยชายแดนใต้" เร่งลงพื้นที่ช่วยเหลือประชาชนหลังน้ําลด
"รองนายกฯสมศักดิ์" เผย ศอ.บต. รับนโยบาย "นายกฯเศรษฐา" เดินหน้าเปิด"ศูนย์บูรณาการรวมใจช่วยเหลือฟื้นฟู อุทกภัยชายแดนใต้" เร่งลงพื้นที่ช่วยเหลือประชาชนหลังน้ําลด พร้อมเยียวยาผู้เสียชีวิตแล้ว 14 ราย เป็นเงินกว่า 5 แสนบาท
วันที่ 5 มกราคม 2567 นายสมศักดิ์ เทพสุทิน รองนายกรัฐมนตรี เปิดเผยว่า จากที่นายเศรษฐา ทวีสิน นายกรัฐมนตรี ได้มอบหมายให้ศูนย์อํานวยการบริหารจังหวัดชายแดนภาคใต้ (ศอ.บต.) เป็นหน่วยงานกลางบูรณาการร่วมกับทุกหน่วยงานที่เกี่ยวข้อง เพื่อช่วยเหลือฟื้นฟูเหตุอุทกภัยในพื้นที่จังหวัดชายแดนภาคใต้ ล่าสุด พ.ต.ท.วรรณพงษ์ คชรักษ์ เลขาธิการ ศอ.บต. ได้ประสานหน่วยงานที่เกี่ยวข้อง เพื่อกําหนดแผนช่วยเหลือแล้ว โดยแบ่งเป็น 2 ระยะ คือ ระยะเร่งด่วน ระหว่างวันที่ 4 ม.ค.-18 ม.ค.นี้ ซึ่งจะมีการช่วยฟื้นฟูทําความสะอาดบ้านเรือนประชาชน สถานที่ราชการ ศาสนสถาน รวมถึงช่วยซ่อมแซ่มอุปกรณ์ไฟฟ้า รถจักรยานยนต์ด้วย โดยขณะนี้ ได้ช่วยซ่อมรถจักรยานยนต์แล้ว จํานวน 205 คัน อุปกรณ์ไฟฟ้า 88 ชิ้น เครื่องมือการเกษตร 12 ชิ้น และร่วมทําความสะอาดสถานที่เอกชน สถานที่ราชการแล้ว จํานวน 3 แห่ง
“นอกจากนี้ ยังได้มีการช่วยเหลือเยียวยาผู้เสียชีวิตจากเหตุอุทกภัย ตามระเบียบกระทรวงการคลังว่าด้วยเงิน ทดรองราชการเพื่อช่วยเหลือผู้ประสบภัยพิบัติกรณีฉุกเฉิน พ.ศ.2562 โดยจังหวัดนราธิวาส มีผู้เสียชีวิต จํานวน 14 ราย ซึ่งช่วยเหลือเยียวยาแล้ว จํานวน 10 ราย ทั้งค่าจัดการศพ และเงินสงเคราะห์ครอบครัว รวมเป็นเงินจํานวน 386,100 บาท จังหวัดยะลา มีผู้เสียชีวิต จํานวน 4 ราย ได้มีการช่วยเหลือเยียวยาแล้ว จํานวน 4 ราย รวมเป็นเงิน 118,800 บาท ส่วนจังหวัดปัตตานี มีผู้เสียชีวิต จํานวน 3 ราย แต่ยังไม่ได้ช่วยเหลือ เนื่องจากอยู่ระหว่างการรวบรวมเอกสารของผู้ประสบภัย ส่วนสถานการณ์ขณะนี้ ได้คลี่คลายในทุกพื้นที่แล้ว ซึ่งจากการสํารวจ พบว่า มีผู้ประสบภัย จํานวน 466,135 คน 121,582 ครัวเรือน โดยก็จะมีการเร่งช่วยเหลือ เพื่อให้ประชาชนสามารถกลับมาใช้ชีวิตได้ตามปกติให้เร็วที่สุด เพราะท่านนายกฯ ได้มีความห่วงใย และสั่งการเรื่องนี้อยู่ตลอดเวลา”รองนายกรัฐมนตรี กล่าว
นายสมศักดิ์ กล่าวอีกว่า ส่วนในระยะกลางและระยะยาว ตั้งแต่วันที่ 8 ม.ค.นี้ จะมีการจัดตั้งศูนย์บูรณาการรวมใจช่วยเหลือฟื้นฟูเหตุอุทกภัยชายแดนใต้ เพื่อประสานทุกหน่วยงานที่เกี่ยวข้อง ในการติดตามการช่วยเหลือฟื้นฟูผู้ประสบภัย ทั้ง ที่อยู่อาศัย อุปกรณ์ไฟฟ้า โครงสร้างพื้นฐาน และการส่งเสริมอาชีพ โดยมีตน เป็นประธานที่ปรึกษา และมี เลขาธิการ ศอ.บต. เป็นผู้อํานวยการศูนย์ฯ ซึ่งจะให้องค์กรปกครองส่วนท้องถิ่น จัดทําแผนการช่วยเหลือส่งให้กับอําเภอ เพื่อนําเสนอต่อจังหวัด โดยทางจังหวัด ก็จะให้ความช่วยเหลือเบื้องต้น จากเงินยืมทดรองราชการ ตามระเบียบกระทรวงการคลังว่าด้วยเงินทดรองราชการเพื่อช่วยเหลือผู้ประสบภัยพิบัติกรณีฉุกเฉิน พ.ศ.2562 และงบประมาณ ปี 2567 ของส่วนราชการในระดับจังหวัด ซึ่งหากมีความจําเป็นต้องขอรับการสนับสนุนงบประมาณเพิ่มเติม ก็ให้รวบรวมเสนอไปยัง ศอ.บต. เพื่อพิจารณาให้การสนับสนุน แต่หากเกินขีดความสามารถของ ศอ.บต. ก็ให้ขอรับการสนับสนุนงบประมาณจากรัฐบาลต่อไป
รัฐบาลไทย-ข่าวทำเนียบรัฐบาล-เรื่องของการเลื่อนชั้นประมูล ผมเชื่อว่ามีนัยยะสำคัญในหลายๆเรื่อง
วันศุกร์ที่ 5 มกราคม 2567
เรื่องของการเลื่อนชั้นประมูล ผมเชื่อว่ามีนัยยะสําคัญในหลายๆเรื่อง
.....
เรื่องของการเลื่อนชั้นประมูล ผมเชื่อว่ามีนัยยะสําคัญในหลายๆเรื่อง เห็นด้วยว่าการเลื่อนชั้นจากชั้น 1 ไปเป็นชั้นพิเศษ อาจจะมีเหตุผลที่อาจจะต้องมีการปรับเปลี่ยนบ้าง อาจจะไม่ใช่แค่จํานวนเงินที่เกี่ยวกับเนื้องานอย่างเดียว เรื่องของทุนจดทะเบียนก็มีส่วน เรื่องผลงานในอดีต ซึ่งต้องไม่มีเรื่องของการฟ้องร้อง ก็ถือว่าเป็นเรื่องที่สําคัญที่ต้องดูให้ดี ก็เป็นหน้าที่ของกรมบัญชีกลางซึ่งบ่ายนี้ก็จะนัดพูดคุยกัน
.
นายกรัฐมนตรีแถลงในการประชุมสภาผู้แทนราษฎร
(สามัญประจําปี ครั้งที่ 2) เป็นพิเศษ
5 มกราคม 2567
.
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-รองปลัด กษ. เข้าร่วมการประชุมสภานโยบายการอุดมศึกษา วิทยาศาสตร์ วิจัยและนวัตกรรมแห่งชาติ
วันศุกร์ที่ 5 มกราคม 2567
รองปลัด กษ. เข้าร่วมการประชุมสภานโยบายการอุดมศึกษา วิทยาศาสตร์ วิจัยและนวัตกรรมแห่งชาติ
รองปลัด กษ. เข้าร่วมการประชุมสภานโยบายการอุดมศึกษา วิทยาศาสตร์ วิจัยและนวัตกรรมแห่งชาติ
นายอภัย สุทธิสังข์ รองปลัดกระทรวงเกษตรและสหกรณ์ เข้าร่วมการประชุมสภานโยบายการอุดมศึกษา วิทยาศาสตร์ วิจัยและนวัตกรรมแห่งชาติ โดยมี นายเศรษฐา ทวีสิน นายกรัฐมนตรี เป็นประธาน ณ ตึกภักดีบดินทร์ ทําเนียบรัฐบาล ซึ่งมีเรื่องที่สําคัญในการประชุมดังนี้
1) แนวทางการนําการอุดมศึกษา วิทยาศาสตร์ วิจัยและนวัตกรรม (อววน.) หนุนนโยบายรัฐบาล ระยะ ๓ ปี
2) กรอบวงเงินงบประมาณด้านการอุดมศึกษา และด้านวิทยาศาสตร์ วิจัยและนวัตกรรมของประเทศ ประจําปีงบประมาณ พ.ศ. 2568
3) การแต่งตั้งประธานกรรมการอํานวยการสํานักงานสภานโยบายการอุดมศึกษาวิทยาศาสตร์ วิจัยและนวัตกรรมแห่งชาติ
4) แผนการดําเนินงานของสภานโยบายการอุดมศึกษา วิทยาศาสตร์ วิจัยและนวัตกรรมแห่งชาติ
รัฐบาลไทย-ข่าวทำเนียบรัฐบาล-นายกรัฐมนตรีชี้แจงให้ความสำคัญกับ e - bidding ยืนยันรัฐบาลจะนำความโปร่งใส ธรรมาภิบาลมาสู่การจัดซื้อจัดจ้างและการประมูลงาน
วันศุกร์ที่ 5 มกราคม 2567
05/01/2567
นายกรัฐมนตรีชี้แจงให้ความสําคัญกับ e - bidding ยืนยันรัฐบาลจะนําความโปร่งใส ธรรมาภิบาลมาสู่การจัดซื้อจัดจ้างและการประมูลงาน
นายกรัฐมนตรีชี้แจงให้ความสําคัญกับ e - bidding ยืนยันรัฐบาลจะนําความโปร่งใส ธรรมาภิบาลมาสู่การจัดซื้อจัดจ้างและการประมูลงาน
วันนี้ (5 มกราคม 2567) เวลา 12.40 น. ณ ห้องประชุมสภาผู้แทนราษฎร ชั้น 2 อาคารรัฐสภา ถนนสามเสน เขตดุสิต กรุงเทพฯ นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง เข้าร่วมการประชุมสภาผู้แทนราษฎร ชุดที่ 26 ปีที่ 1 ครั้งที่ 5 (สมัยสามัญประจําปีครั้งที่ 2) เป็นพิเศษ เพื่อพิจารณาร่างพระราชบัญญัติงบประมาณรายจ่ายประจําปีงบประมาณ พ.ศ. 2567 โดยนายกรัฐมนตรีได้ชี้แจงต่อที่ประชุม ดังนี้
นายกรัฐมนตรีกล่าวถึงเรื่อง e – bidding เป็นเรื่องที่รัฐบาลให้ความสําคัญและรัฐบาลมั่นใจว่าจะนําความโปร่งใส มีธรรมาภิบาลมาสู่การจัดซื้อจัดจ้าง การประมูลงานซึ่งถือเป็นเรื่องใหญ่ โดยในอดีตสังคมต่างตั้งข้อสงสัยในเรื่องนี้ ซึ่งเราจะต้องร่วมกันพัฒนาอย่างต่อเนื่อง นอกจากนั้นงบประมาณ ปี 67 มีความล่าช้า การจัดสรรงบประมาณ การที่จะมีงบประมาณลงไปจริง ๆ แล้วทํางานได้จริง ๆ ต้องใช้เวลาอีกหลายเดือน การที่ท่านเสนอว่า หากร่างงบประมาณนี้ผ่านอาจจะทํางานคู่ขนานไปกันถือเป็นข้อเสนอแนะที่ดี ทั้งนี้ รัฐบาลจะไปดูว่าตรงไหนที่สามารถทําได้ไม่ขัดกับข้อกฎหมาย
นายกรัฐมนตรีกล่าวถึงเรื่องการเลื่อนชั้นประมูล ตนเชื่อว่ามีนัยยะสําคัญในหลาย ๆ เรื่อง พร้อมทั้ง เห็นด้วยว่า การเลื่อนชั้นจากชั้นหนึ่งไปเป็นชั้นพิเศษอาจมีเหตุผลที่ต้องมีการปรับเปลี่ยนบ้าง อาจจะไม่ใช่แค่จํานวนเงินที่เกี่ยวกับเนื้องานอย่างเดียว เรื่องของทุนจดทะเบียนก็มีส่วนด้วยและเรื่องของผลงานในอดีตซึ่งต้องมีเรื่องของการฟ้องร้อง เรื่องเหล่านี้ก็เป็นเรื่องที่สําคัญที่ต้องมาดูให้ดีในเรื่องของการประมูล เพราะว่าสังคมตั้งข้อสงสัยในเรื่องนี้มากพอสมควร โดยเป็นหน้าที่ของกรมบัญชีกลาง ซึ่งในช่วงบ่ายนี้จะมีการพูดคุยเกี่ยวกับเรื่องนี้ ทั้งนี้ ขอให้ทุกคนสบายใจว่ารัฐบาลไม่ได้นิ่งนอนใจและพร้อมที่จะน้อมรับข้อเสนอแนะ หากตรงไหนสามารถทําได้ เห็นว่าเหมาะสมและไม่ขัดต่อข้อกฎหมาย รัฐบาลจะดําเนินการให้
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม ร่วมเวทีสาธารณะด้านหลักนิติธรรม (Rule of Law Forum)
วันศุกร์ที่ 5 มกราคม 2567
05/01/2567
รัฐมนตรีว่าการกระทรวงยุติธรรม ร่วมเวทีสาธารณะด้านหลักนิติธรรม (Rule of Law Forum)
รัฐมนตรีว่าการกระทรวงยุติธรรม ร่วมเวทีสาธารณะด้านหลักนิติธรรม (Rule of Law Forum)
ในวันศุกร์ที่ ๕ มกราคม ๒๕๖๗ เวลา ๑๓.๐๐ น. พันตํารวจเอก ทวี สอดส่อง รัฐมนตรีว่าการกระทรวงยุติธรรม ร่วมเวทีสาธารณะด้านหลักนิติธรรม (Rule of Law Forum) โดยมี นายสมบูรณ์ ม่วงกล่ํา ที่ปรึกษารัฐมนตรีว่าการกระทรวงยุติธรรม นายกูเฮง ยาวอหะซัน เลขานุการรัฐมนตรีว่าการกระทรวงยุติธรรม นายยู่สิน จินตภากร ผู้ช่วยรัฐมนตรีประจํากระทรวงยุติธรรม นายไตรยฤทธิ์ เตมหิวงศ์ รองปลัดกระทรวงยุติธรรม นายสหการณ์ เพ็ชรนรินทร์ อธิบดีกรมราชทัณฑ์ พันตํารวจโท พงษ์ธร ธัญญสิริ ผู้อํานวยการสํานักงานกิจการยุติธรรม ดร.พิเศษ สอาดเย็น ผู้อํานวยการสถาบันเพื่อการยุติธรรมแห่งประเทศไทย (TIJ) นายมานะ ศิริพิทยาวัฒน์ รองเลขาธิการ ป.ป.ส. และแขกผู้มีเกียรติ เข้าร่วมฯ ณ ห้องประชุม Conference Hall ชั้น 2 สถาบันเพื่อการยุติธรรมแห่งประเทศไทย และถ่ายทอดผ่านช่องทางออนไลน์
ด้วยรัฐบาลปัจจุบัน โดยการนําของนายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ได้ประกาศให้การฟื้นฟูหลักนิติธรรมเป็นหนึ่งในนโยบายเร่งด่วน โดยเล็งเห็นว่าการมีหลักนิติธรรมที่น่าเชื่อถือ เป็นการลงทุนในโครงสร้างพื้นฐานทางความคิดและสังคมที่สําคัญของประเทศที่ใช้งบประมาณของรัฐน้อยที่สุด แต่ได้ประสิทธิภาพมากที่สุด ดังนั้น เพื่อให้ตอบสนองต่อนโยบายดังกล่าว สถาบันเพื่อการยุติธรรมแห่งประเทศไทย (TIJ) จึงร่วมกับ The World Justice Project (WJP) และ สํานักข่าว THE STANDARD จัดเวทีสาธารณะด้านหลักนิติธรรม (Rule of Law Forum) เพื่อแสดงให้เห็นถึงความสําคัญของหลักนิติธรรมในฐานะรากฐานของโครงสร้างพื้นฐานทางความคิดและสังคม รวมไปถึงความเชื่อมโยงของการมีหลักนิติธรรมที่เข้มแข็งต่อความมั่นใจของนักลงทุนและการเพิ่มขีดความสามารถในการแข่งขันทางเศรษฐกิจของประเทศ ซึ่งจะนําไปสู่การเริ่มต้นของกระบวนการขับเคลื่อนที่เปิดพื้นที่ให้คนทุกกลุ่มสามารถระดมสมองและเข้ามามีส่วนร่วมในการฟื้นฟู ออกแบบและแก้ไขหลักนิติธรรม ควบคู่ไปกับการสะท้อนความต้องการ อนาคต และความฝันของทุกภาคส่วนที่จะสามารถส่งต่อและบรรจุไปยังการร่างรัฐธรรมนูญที่ถือเป็นกติกาสูงสุดในการอยู่ร่วมกันของสังคมให้มีความเป็นประชาธิปไตยและสอดคล้องกับหลักนิติธรรมที่มากขึ้นได้ต่อไป
โอกาสนี้ รัฐมนตรีว่าการกระทรวงยุติธรรม ได้ร่วมปาฐกถาในหัวข้อ "บทบาทของกระทรวงยุติธรรมกับการส่งเสริมหลักนิติธรรมในประเทศไทย" โดยมีใจความสําคัญตอนหนึ่งว่า กระทรวงยุติธรรมเป็นหน่วยงานของรัฐต้องปฏิบัติหน้าที่ให้เป็นไปตามรัฐธรรมนูญ กฎหมายและหลักนิติธรรม เพื่อประโยชน์ส่วนรวมของประเทศชาติ และความผาสุกของประชาชนโดยรวม ถ้าเราทําบ้านเมืองให้มีหลักนิติธรรมตามที่รัฐบาลได้แถลงนโยบาย เชื่อมั่นว่าสังคมไทยจะดีขึ้น และเราที่ได้วางรากฐานที่สําคัญที่สุดให้กับคนรุ่นต่อไป
รัฐบาลไทย-ข่าวทำเนียบรัฐบาล-กรมการขนส่งทางบก อำนวยความสะดวกจัดรถเสริมรองรับประชาชนกลับบ้าน พร้อมตรวจเข้มรถโดยสารและพนักงานขับรถทุกสถานีขนส่งและจุดจอดทั่วประเทศ ระหว่างวันที่ 29 ธันวาคม 2566 - 4 มกราคม 2567
วันศุกร์ที่ 5 มกราคม 2567
กรมการขนส่งทางบก อํานวยความสะดวกจัดรถเสริมรองรับประชาชนกลับบ้าน พร้อมตรวจเข้มรถโดยสารและพนักงานขับรถทุกสถานีขนส่งและจุดจอดทั่วประเทศ ระหว่างวันที่ 29 ธันวาคม 2566 - 4 มกราคม 2567
...
นายจิรุตม์ วิศาลจิตร อธิบดีกรมการขนส่งทางบก กระทรวงคมนาคม เปิดเผยว่า กรมการขนส่งทางบก (ขบ.) อํานวยความสะดวกรองรับประชาชนเดินทางกลับบ้านจากช่วงเทศกาลปีใหม่ 2567 จัดรถเสริมให้เพียงพอ ต่อความต้องการของประชาชน พร้อมมีมาตรการตรวจเข้มรถโดยสารสาธารณะและพนักงานขับรถ ณ สถานีขนส่งผู้โดยสาร/จุดจอด และจุด Checking Point รวม 222 จุด ทั่วประเทศ ระหว่างวันที่ 29 ธันวาคม 2566 - 4 มกราคม 2567 เพื่อป้องกันและลดอุบัติเหตุทางถนน และเน้นย้ําให้ผู้ประกอบการขนส่ง ผู้ให้บริการสถานีขนส่งผู้โดยสารและจุดจอดทุกแห่ง ตรวจความพร้อมของรถและผู้ขับรถก่อนออกเดินทางตามแบบ Checklist เช่น การมีใบอนุญาตขับรถที่ถูกต้อง ตรวจความพร้อมด้านร่างกาย และการตรวจวัดระดับแอลกอฮอล์ในลมหายใจต้องเป็นศูนย์มิลลิกรัมเปอร์เซ็นต์ ชั่วโมงการขับรถไม่เกินที่กฎหมายกําหนด รถโดยสารสาธารณะทุกคันต้องมีสภาพมั่นคงแข็งแรงทั้งสภาพตัวรถภายนอกและภายใน รวมทั้งอุปกรณ์เพื่อความปลอดภัยต่าง ๆ ต้องพร้อมใช้งานอยู่เสมอ จัดเจ้าหน้าที่ให้คําแนะนําและให้ความรู้แก่ผู้โดยสารกรณีเกิดเหตุฉุกเฉิน และขอให้ผู้โดยสารทุกที่นั่งคาดเข็มขัดนิรภัยตลอดการเดินทาง เพื่อป้องกันการบาดเจ็บและเสียชีวิตเมื่อรถเกิดอุบัติเหตุ โดยผลการตรวจความพร้อมเมื่อวันที่ 4 มกราคม 2567 ตรวจรถโดยสารสาธารณะ 11,326 คัน ไม่พบรถบกพร่อง การตรวจความพร้อมพนักงานขับรถ จํานวน 12,935 ราย ไม่พบความบกพร่อง ในส่วนการตรวจสอบอุณหภูมิพนักงานขับรถไม่พบพนักงานขับรถอุณหภูมิเกิน ทั้งนี้ ผลการตรวจรถโดยสารสาธารณะสะสมระหว่างวันที่ 29 ธันวาคม 2566 - 4 มกราคม 2567 แล้ว จํานวน 97,782 คัน
สําหรับผลการดําเนินการติดตามตรวจสอบการเดินรถโดยสารสาธารณะและรถบรรทุก ด้วยระบบ GPS Tracking ผ่านศูนย์บริหารจัดการเดินรถด้วยระบบ GPS ประจําวันที่ 4 มกราคม 2567 มีจํานวน 51,782 คัน พบการใช้ความเร็วเกินกฎหมายกําหนด 214 คัน ผลตรวจสอบการใช้ความเร็วรถโดยสารและรถบรรทุกด้วยกล้องเลเซอร์ บนถนนสายหลักและสายรอง 1,460 คัน พบการใช้ความเร็วเกินกฎหมายกําหนด 13 คัน ขบ. จะประสานผู้ประกอบการขนส่ง เจ้าหน้าที่ตํารวจ และหน่วยงานที่เกี่ยวข้องเพื่อระงับการใช้ความเร็ว ควบคู่กับมาตรการบังคับใช้กฎหมายอย่างเคร่งครัด สําหรับการร้องเรียนเกี่ยวกับรถโดยสารสาธารณะผ่านศูนย์ 1584 จํานวน 52 เรื่อง อาทิ สภาพรถไม่มั่นคงแข็งแรง/ดัดแปลงตัวรถ และอุปกรณ์ส่วนควบไม่ครบถ้วนถูกต้อง ขับรถประมาท/น่าหวาดเสียว และไม่หยุดรับส่งผู้โดยสารที่ป้ายหยุดรถ ตามลําดับ ขบ. จะเร่งติดตามผู้กระทําผิดมาสอบสวนและดําเนินการลงโทษตามกฎหมายต่อไป ทั้งนี้ พบปัญหาจากการใช้บริการรถโดยสารสาธารณะ แจ้งสายด่วน 1584 ตลอด 24 ชั่วโมง
รัฐบาลไทย-ข่าวทำเนียบรัฐบาล-นายกฯ เผยภาพรวมการอภิปราย 2 วัน ดูดี มีติเพื่อก่อ ยืนยัน รัฐบาลใส่ใจ ดูแลประชาชนทุกที่อย่างทั่วถึง
วันศุกร์ที่ 5 มกราคม 2567
05/01/2567
นายกฯ เผยภาพรวมการอภิปราย 2 วัน ดูดี มีติเพื่อก่อ ยืนยัน รัฐบาลใส่ใจ ดูแลประชาชนทุกที่อย่างทั่วถึง
นายกฯ เผยภาพรวมการอภิปราย 2 วัน ดูดี มีติเพื่อก่อ ยืนยัน รัฐบาลใส่ใจ ดูแลประชาชนทุกที่อย่างทั่วถึง
วันนี้ (5 มกราคม 2567) เวลา 12.00 น. ณ บริเวณชั้น 1 อาคารรัฐสภา ถนนสามเสน เขตดุสิต กรุงเทพฯ นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง กล่าวถึงภาพรวมการอภิปรายร่าง พ.ร.บ. รายจ่ายประจําปีงบประมาณ 2567 วันที่สอง ที่เริ่มดุเดือดขึ้น และพรรคประชาธิปัตย์ชี้เรื่องการจัดสรรงบประมาณในพื้นที่ภาคใต้ไม่เท่าเทียม ว่า ภาพรวมเมื่อวานนี้ (4 ม.ค.) ดูดี เป็นไปในทางติเพื่อก่อหลายเรื่อง เราได้อธิบายพูดคุยและชี้แจงไป ส่วนกรณีที่สมาชิกพรรคประชาธิปัตย์ระบุเรื่องการจัดงบภาคใต้ นั้น ต้องเข้าใจว่างบนี้มีมรดกมา เราเองก็พยายามทําให้ดีที่สุด ส่วนเรื่องภาคใต้ตนเองเชื่อว่าเป็นที่ประจักษ์ดีอยู่แล้ว ซึ่งในฐานะนายกรัฐมนตรีได้ลงพื้นที่ตลอด 4 เดือนที่ผ่านมา ลงพื้นที่จังหวัดชายแดนใต้ 2 รอบ ลงไปจังหวัดภูเก็ตหลายครั้ง แม้เรื่องของงบจะเป็นตัวบ่งบอก ว่าจะทําให้พื้นที่มีความมั่นคงมั่งคั่งเกิดขึ้นได้ แต่อีกเรื่องหนึ่งที่ไม่ต้องการให้ลืม คือเรื่องการใส่ใจ รัฐบาลนี้จะดูแลพี่น้องประชาชนทุกที่อย่างทั่วถึง แล้ววันนี้ถ้ามีโอกาสจะขึ้นชี้แจงเพื่อให้เข้าใจถึงความตั้งใจจริง ที่รัฐบาลนี้มีอยู่ ทั้งนี้ ในฐานะนายกรัฐมนตรีภายใน 4 ปี ชีวิตความเป็นอยู่ของประชาชนทุกภาคจะดีขึ้น
ผู้สื่อข่าวถามว่า สิ่งที่ฝ่ายค้านอภิปรายมีตรงไหนที่เป็นประโยชน์และจะนํามาปรับใช้ นายกรัฐมนตรี กล่าวว่า มีหลายจุดและจะมานั่งประชุมกันอีกทีว่าจุดไหนที่จะนํามาปรับได้ และเวลาที่ตนเองขึ้นตอบข้อสงสัย ตนเองก็บอกจะว่าการน้อมรับ ในแง่การแบ่งสรรงบให้เป็นประโยชน์กับประชาชนสูงสุด
ทั้งนี้ ตนเองจะรับฟังและหากมีโอกาสก็จะขึ้นชี้แจง ซึ่งมีหลายมุมที่จะชี้แจงกับสมาชิกฝ่ายค้าน ทั้งเรื่อง การจัดสรรงบไม่เป็นธรรม ตนเองว่าเราต้องมาโฟกัสกันที่ จะทําอย่างไรมากกว่า ไม่ใช่เรื่องงบอย่างเดียว เรื่องการดูแลประชาชนทุกภาคส่วนให้มีความเท่าเทียมเสมอภาค ยกระดับชีวิตความเป็นอยู่ให้ดีขึ้น
ผู้สื่อข่าวถามถึงกรณีที่ฝ่ายค้าน นําคลิปที่นายกรัฐมนตรีเคยให้สัมภาษณ์ผ่านรายการโทรทัศน์ช่องหนึ่งว่าจะไม่กู้เงินเพื่อนํามาใช้ในโครงการดิจิทัลวอลเล็ต นายกรัฐมนตรี กล่าวว่า ตนเองทําตามคําแนะนําของผู้ว่าการธนาคารแห่งประเทศไทย (ธปท.) ว่าให้ออกเป็น พ.ร.บ.ดีกว่า ซึ่งเวลาที่เราจะดําเนินโครงการดิจิทัลวอลเล็ตก็บอกให้รับฟังความคิดเห็นของทุกฝ่าย รวมถึงเจ้าหน้าที่หน่วยงานหลัก ซึ่งตนเองก็รับฟัง แล้วเมื่อวานนี้ (4 ม.ค.) ยังไม่มีเวลาที่ได้พบกับกฤษฎีกา แต่บ่ายวันนี้ (5 ม.ค.) คาดว่าจะได้เจอกับกฤษฎีกา
รัฐบาลไทย-ข่าวทำเนียบรัฐบาล-พลเรือเอก สุพพัต ยุทธวงศ์ รองปลัดกระทรวงกลาโหม เป็นผู้แทนปลัดกระทรวงกลาโหม ให้การต้อนรับ พันตำรวจเอก ทวี สอดส่อง รัฐมนตรีว่าการกระทรวงยุติธรรม
วันศุกร์ที่ 5 มกราคม 2567
พลเรือเอก สุพพัต ยุทธวงศ์ รองปลัดกระทรวงกลาโหม เป็นผู้แทนปลัดกระทรวงกลาโหม ให้การต้อนรับ พันตํารวจเอก ทวี สอดส่อง รัฐมนตรีว่าการกระทรวงยุติธรรม
วันพฤหัสบดีที่ 4 มกราคม 2567 เวลา 1000 พลเรือเอก สุพพัต ยุทธวงศ์ รองปลัดกระทรวงกลาโหม เป็นผู้แทนปลัดกระทรวงกลาโหม ให้การต้อนรับ พันตํารวจเอก ทวี สอดส่อง รัฐมนตรีว่าการกระทรวงยุติธรรม เดินทางมาตรวจเยี่ยมกรมพระธรรมนูญ ณ อาคารเทิดราชา พื้นที่ศรีสมาน เพื่
รัฐบาลไทย-ข่าวทำเนียบรัฐบาล-กรมธนารักษ์ออกให้บริการรับแลกคืนเหรียญกษาปณ์เคลื่อนที่ (Mobile Coin Unit) เดือนมกราคม แก่ประชาชน เพื่อกระตุ้นให้เหรียญกษาปณ์เกิดการหมุนเวียนเพิ่มมากขึ้น
วันศุกร์ที่ 5 มกราคม 2567
05/01/2567
กรมธนารักษ์ออกให้บริการรับแลกคืนเหรียญกษาปณ์เคลื่อนที่ (Mobile Coin Unit) เดือนมกราคม แก่ประชาชน เพื่อกระตุ้นให้เหรียญกษาปณ์เกิดการหมุนเวียนเพิ่มมากขึ้น
กรมธนารักษ์ออกให้บริการรับแลกคืนเหรียญกษาปณ์เคลื่อนที่ (Mobile Coin Unit) เดือนมกราคม แก่ประชาชน เพื่อกระตุ้นให้เหรียญกษาปณ์เกิดการหมุนเวียนเพิ่มมากขึ้น
วันนี้ (5 มกราคม 2567) นายจําเริญ โพธิยอด อธิบดีกรมธนารักษ์ เปิดเผยว่า กรมธนารักษ์จะออกให้บริการรับแลกคืนเหรียญกษาปณ์เคลื่อนที่ (Mobile Coin Unit) เพื่ออํานวยความสะดวกให้กับระชาชนที่มี เหรียญกษาปณ์อยู่ และมีความต้องการแลกคืนแต่ยังไม่สามารถเข้าถึงในการรับแลกคืนเหรียญได้ ประกอบด้วย เหรียญกษาปณ์หมุนเวียนทุกชนิดราคา เหรียญกษาปณ์สภาพดี หรือเหรียญกษาปณ์ชํารุด เช่น เหรียญกษาปณ์ดํา ถูกตัด ถูกตอก ถูกตี เจาะรู บิดงอ โดยในเดือนมกราคม 2567 รถรับแลกเหรียญคืนเหรียญกษาปณ์เคลื่อนที่ (Mobile Coin Unit) จะออกให้บริการตามสถานที่ ดังนี้
วันที่ 8 – 9 มกราคม   - ศาลาจตุรมุข จังหวัดฉะเชิงเทรา เวลา 09.30 น. – 15.00 น.
วันที่ 10 – 11 มกราคม  - สํานักงานธนารักษ์พื้นที่สิงห์บุรี เวลา 09.30 น. – 14.30 น.
วันที่ 16 – 17 มกราคม  - องค์พระปฐมเจดีย์ จังหวัดนครปฐม เวลา 09.30 น. – 14.30 น.
วันที่ 18 - 19 มกราคม  - สํานักงานธนารักษ์พื้นที่สมุทรปราการ เวลา 09.30 น. – 14.30 น.
วันที่ 22 - 23 มกราคม  - สํานักงานธนารักษ์พื้นที่นครนายก เวลา 09.30 น. – 15.00 น.
วันที่ 24 – 25 มกราคม  - ปตท. หน้าศาลเจ้าพ่อหลักเมือง จังหวัดสุพรรณบุรี เวลา 09.30 น. – 14.30 น.
วันที่ 30 – 31 มกราคม  - ห้างสรรพสินค้าโลตัส สาขาบ้านสวน จังหวัดชลบุรี เวลา 09.30 – 14.30 น.
สําหรับการให้บริการรับแลกคืนเหรียญกษาปณ์เคลื่อนที่ (Mobile Coin Unit) เป็นอีกหนึ่งช่องทางที่กระตุ้นให้ประชาชนที่เก็บเหรียญไว้นําออกมาแลกคืน เพื่อให้เกิดการหมุนเวียนเพิ่มมากขึ้น อีกทั้ง เพื่อเป็นการอํานวยความสะดวกให้กับประชาชนที่มีเหรียญกษาปณ์อยู่ ซึ่งไม่สามารถเข้าถึงในการรับแลกคืนเหรียญได้อีกด้วย อธิบดีกรมธนารักษ์กล่าวในตอนท้าย
รัฐบาลไทย-ข่าวทำเนียบรัฐบาล-กรมทางหลวงชนบท ก่อสร้างถนนสาย บร.4023 จังหวัดบุรีรัมย์ เสร็จสมบูรณ์
วันศุกร์ที่ 5 มกราคม 2567
กรมทางหลวงชนบท ก่อสร้างถนนสาย บร.4023 จังหวัดบุรีรัมย์ เสร็จสมบูรณ์
....
กรมทางหลวงชนบท กระทรวงคมนาคม โดยแขวงทางหลวงชนบทบุรีรัมย์ ดําเนินโครงการก่อสร้างถนนสาย บร.4023 แยกทางหลวงหมายเลข 2074 - บ้านโนนสวรรค์ อําเภอเมือง จังหวัดบุรีรัมย์ เสร็จสมบูรณ์ โดยขยายผิวจราจรลาดยางพาราแอสฟัลท์ติกคอนกรีต กว้าง 7 เมตร ไหล่ทางกว้างข้างละ 2.5 เมตร ติดตั้งไฟฟ้าแสงสว่าง เครื่องหมายจราจรและสิ่งอํานวยความปลอดภัย ระหว่างช่วง กม. ที่ 4+500 - 6+000 ระยะทาง 1.5 กิโลเมตร ใช้งบประมาณ 21.970 ล้านบาท ทั้งนี้ เพื่อให้สามารถรองรับปริมาณจราจร เพิ่มประสิทธิภาพการขนส่งสินค้าตามยุทธศาสตร์การส่งเสริมด้านโลจิสติกส์ และให้ประชาชนผู้ใช้เส้นทางสัญจรได้รับความสะดวกปลอดภัยมากยิ่งขึ้น รวมทั้งสามารถใช้เป็นเส้นทางลัดเชื่อมต่อระหว่าง อําเภอเมือง บ้านด่าน และสตึก จังหวัดบุรีรัมย์ได้ด้วย
รัฐบาลไทย-ข่าวทำเนียบรัฐบาล-​“รัฐบาล”ชวน หญิงไทยใช้สิทธิตรวจคัดกรอง HPV DNA TEST มะเร็งปากมดลูกด้วยตัวเองฟรี รู้ผลเร็ว แม่นยำ เพื่อเพิ่มโอกาสในการรักษาหายขาดได้
วันศุกร์ที่ 5 มกราคม 2567
05/01/2567
​“รัฐบาล”ชวน หญิงไทยใช้สิทธิตรวจคัดกรอง HPV DNA TEST มะเร็งปากมดลูกด้วยตัวเองฟรี รู้ผลเร็ว แม่นยํา เพื่อเพิ่มโอกาสในการรักษาหายขาดได้
​“รัฐบาล”ชวน หญิงไทยใช้สิทธิตรวจคัดกรอง HPV DNA TEST มะเร็งปากมดลูกด้วยตัวเองฟรี รู้ผลเร็ว แม่นยํา เพื่อเพิ่มโอกาสในการรักษาหายขาดได้
วันนี้ 5 มกราคม 2567 น.ส.เกณิกา อุ่นจิตร์ รองโฆษกประจําสํานักนายกรัฐมนตรี กล่าวว่า ปัจจุบันมะเร็งปากมดลูกเป็นมะเร็งที่พบมากเป็นอันดับ 2 ของมะเร็งในสตรีไทย รัฐบาลภายใต้การกํากับดูแลของกระทรวงสาธารณสุข ได้ร่วมกับ สํานักงานหลักประกันสุขภาพแห่งชาติ (สปสช.) บรรจุสิทธิประโยชน์ให้มีการตรวจคัดกรองฟรีในสตรีอายุ 30-60 ปีและมีการรณรงค์มาอย่างต่อเนื่อง และล่าสุดการตรวจคัดกรองมะเร็งปากมดลูกจากการเก็บตัวอย่างด้วยตนเองด้วยวิธีการตรวจแบบ HPV DNA เป็นการตรวจหาเชื้อไวรัสเอชพีวีที่เป็นสาเหตุของการเกิดมะเร็งปากมดลูกโดยตรง โดยมีความไวในการตรวจพบถึง 90-95% ซึ่งวิธีการตรวจเชื้อเอชพีวีนี้สามารถตรวจได้ด้วยตัวเองคล้ายกับ ATK
โดยกระทรวงสาธารณสุขเห็นถึงความสําคัญของโรคมะเร็งปากมดลูก จึงมีนโยบายมะเร็งครบวงจร ซึ่งการตรวจคัดกรองด้วยวิธีที่มีประสิทธิผล ดําเนินการในหญิงกลุ่มเป้าหมายให้ครอบคลุม มีความถี่ของการตรวจคัดกรองที่เหมาะสม และมีระบบส่งต่อผู้ที่มีผลการตรวจคัดกรองผิดปกติ ไปรับการตรวจวินิจฉัยและรักษาที่มีประสิทธิภาพ ตั้งแต่ระยะเริ่มแรก เพิ่มโอกาสในการรักษาหายขาดได้ เพื่อให้สตรีไทยมีสุขภาพดี ปลอดจากมะเร็งปากมดลูก เพิ่มความเข้มแข็งด้านการดูแลสุขภาพประชาชน และส่งเสริมการขับเคลื่อนเศรษฐกิจของประเทศไทย ทั้งนี้ สตรีไทยสามารถเข้ารับการตรวจคัดกรอง โดยไม่เสียค่าใช้จ่ายได้ ตามสิทธิทั่วประเทศ
“มะเร็งปากมดลูกป้องกันและรักษาให้หายได้ หากตรวจเจอตั้งแต่เนิ่นๆ ดังนั้นการตรวจคัดกรองมะเร็งปากมดลูกจึงมีความสําคัญ รัฐบาลจึงอยากให้ทุกคนที่อยู่ในเกณฑ์เข้าร่วมการตรวจอย่างสม่ําเสมอ เพราะประชาชนสามารถใช้สิทธิฟรี และการตรวจแบบ HPV DNA มีประสิทธิภาพความแม่นยํา และด้วยเทคนิคใหม่มีความสะดวกสบาย ลดความเขินอาย ความเจ็บได้ ไม่มีอะไรต้องกังวล โดยผู้สนใจสามารถสอบถามรายละเอียดเพิ่มเติมได้ที่ สายด่วน สปสช. 1330 หรือศึกษาข้อมูลได้ที่เว็บไซต์ สปสช. และ สถาบันมะเร็งแห่งชาติ”
/////
รัฐบาลไทย-ข่าวทำเนียบรัฐบาล-มีผลแล้ว! ลดค่าธรรมเนียมการโอน – จดจำนองบ้านและคอนโด ราคาไม่เกิน 3 ล้านบาท ยาวถึงสิ้นปี 67
วันศุกร์ที่ 5 มกราคม 2567
มีผลแล้ว! ลดค่าธรรมเนียมการโอน – จดจํานองบ้านและคอนโด ราคาไม่เกิน 3 ล้านบาท ยาวถึงสิ้นปี 67
.....
มีผลแล้ว! ลดค่าธรรมเนียมการโอน – จดจํานองบ้านและคอนโด ราคาไม่เกิน 3 ล้านบาท ยาวถึงสิ้นปี 67
.
ข่าวดีสําหรับคนกําลังจะซื้อบ้าน คอนโดฯ ในปีนี้ ล่าสุด เว็บไซต์ราชกิจจานุเบกษา เผยแพร่กฎกระทรวง 2 ฉบับ กําหนดค่าธรรมเนียมการจดทะเบียนสิทธิและนิติกรรมสําหรับการโอนและการจํานองจากการซื้อขายอสังหาริมทรัพย์ เพื่อสนับสนุนและบรรเทาภาระให้แก่ประชาชนที่ต้องการมีที่อยู่อาศัยเป็นของตนเอง พ.ศ. 2566 โดยมีสาระสําคัญ
>> ลดค่าจดทะเบียนโอนอสังหาริมทรัพย์จากเดิม 2% เหลือ 1%
>> ลดค่าจดทะเบียนการจํานองอสังหาริมทรัพย์จากเดิม 1% เหลือ 0.01% (เฉพาะการโอนและจดจํานองในคราวเดียวกัน) สําหรับการซื้อขายที่อยู่อาศัย ได้แก่ บ้านเดี่ยว บ้านแฝด บ้านแถว หรืออาคารพาณิชย์ และห้องชุด (ทั้งบ้านมือ 1 และมือ 2) เฉพาะที่มีราคาซื้อขายและราคาประเมินทุนทรัพย์ไม่เกิน 3 ล้านบาท และวงเงินจํานองไม่เกิน 3 ล้านบาท ต่อสัญญา โดยไม่รวมถึงกรณีการขายเฉพาะส่วน โดยมีผลใช้บังคับถึงวันที่ 31 ธ.ค. 67
.
อ่านประกาศฉบับเต็ม
>> https://ratchakitcha.soc.go.th/documents/16511.pdf
>> https://ratchakitcha.soc.go.th/documents/16512.pdf
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-กรมบัญชีกลางอัปเดตสวัสดิการแห่งรัฐ เดือนมกราคม 2567 จ่ายอะไรบ้าง
วันศุกร์ที่ 5 มกราคม 2567
05/01/2567
กรมบัญชีกลางอัปเดตสวัสดิการแห่งรัฐ เดือนมกราคม 2567 จ่ายอะไรบ้าง
โครงการลงทะเบียนเพื่อสวัสดิการแห่งรัฐ ปี 2565 ผู้มีสิทธิจะสามารถใช้สิทธิผ่านบัตรประจําตัวประชาชนแบบสมาร์ทการ์ด ซึ่งในเดือนมกราคม 2567
นางสาวทิวาพร ผาสุข รองอธิบดีกรมบัญชีกลาง ในฐานะโฆษกกรมบัญชีกลาง เปิดเผยว่า โครงการลงทะเบียนเพื่อสวัสดิการแห่งรัฐ ปี 2565 ผู้มีสิทธิจะสามารถใช้สิทธิผ่านบัตรประจําตัวประชาชนแบบสมาร์ทการ์ด ซึ่งในเดือนมกราคม 2567 จะได้รับสิทธิ ดังนี้
วันที่ 1 มกราคม 2567 (เป็นวงเงินสิทธิไม่สามารถถอนเป็นเงินสดได้ และไม่สะสมในเดือนถัดไป)
- วงเงินซื้อสินค้า 300 บาทต่อคนต่อเดือน
**สําหรับผู้มีสิทธิที่ยืนยันตัวตนวันที่ 27 พฤศจิกายน - 26 ธันวาคม 2566 และเริ่มใช้สิทธิได้วันที่ 1 มกราคม 2567 จะไม่ได้รับสิทธิย้อนหลัง ยกเว้น ผู้ผ่านสิทธิกลุ่มตกหล่นรอบอุทธรณ์ และผู้ผ่านสิทธิรอบอุทธรณ์ (เพิ่มเติม) ครั้งที่ 2 จะได้รับการทบสิทธิวงเงินค่าซื้อสินค้า 9 เดือน (ของเดือนเมษายน – ธันวาคม 2566) รวมจํานวน 2,700 บาท
- วงเงินส่วนลดค่าซื้อก๊าซหุงต้ม 80 บาทต่อคนต่อ 3 เดือน (มกราคม – มีนาคม 2567)
- วงเงินค่าเดินทางผ่านระบบขนส่งสาธารณะ 750 บาทต่อคนต่อเดือน
ประกอบด้วย บขส. รถไฟ ขสมก. รถไฟฟ้า MRT (สายสีน้ําเงิน/สีม่วง) BTS (สายสีเขียว/สีทอง/สีเหลือง/สีชมพู) ARL (Airport Rail Link/สายสีแดง) และรถโดยสารเอกชนที่เข้าร่วมโครงการวันที่ 20 มกราคม 2567 (โอนเงินเข้าบัญชีเงินฝากธนาคารที่ผูกพร้อมเพย์ด้วยเลขประจําตัวประชาชน 13 หลักของผู้มีสิทธิหรือบัญชีเงินฝากธนาคารของผู้มีสิทธิหรือผู้รับมอบอํานาจที่ใช้รับเงินเบี้ยความพิการ 800 บาท)
- เงินเพิ่มเบี้ยความพิการ 200 บาทต่อเดือน
**สําหรับผู้มีสิทธิที่เป็นคนพิการ ซึ่งมีบัตรประจําตัวคนพิการและได้รับเงินเบี้ยความพิการ 800 บาทต่อเดือน ที่ยืนยันตัวตนวันที่ 27 พฤศจิกายน - 26 ธันวาคม 2566 จะไม่ได้รับสิทธิย้อนหลัง ยกเว้น ผู้ผ่านสิทธิกลุ่มตกหล่นรอบอุทธรณ์ และผู้ผ่านสิทธิรอบอุทธรณ์ (เพิ่มเติม) ครั้งที่ 2 จะได้รับการทบสิทธิเงินเพิ่มเบี้ยความพิการ (ของเดือนเมษายน – ธันวาคม 2566) ตามเดือนที่ได้รับเงินเบี้ยความพิการ 800 บาท
กรมบัญชีกลางขอรายงานผลการจ่ายเงินสวัสดิการแห่งรัฐ ข้อมูลตั้งแต่วันที่ 1- 31 ธันวาคม 2566 ดังนี้
1. สวัสดิการที่ให้เป็นวงเงิน (บัตรประจําตัวประชาชน)  จํานวนเงิน (ล้านบาท)
1.1 วงเงินค่าซื้อสินค้าอุปโภคบริโภค   4,020.43
1.2 วงเงินส่วนลดค่าซื้อก๊าซหุงต้ม  24.48
1.3 วงเงินค่าเดินทางผ่านระบบขนส่งสาธารณะ  108.44
รวมจํานวนเงิน (1)  4,153.36
2. สวัสดิการที่ให้ผ่านระบบพร้อมเพย์ (บัตรประจําตัวประชาชน)  จํานวนเงิน (ล้านบาท)
2.1 มาตรการเงินเพิ่มเบี้ยความพิการ ตามมติคณะรัฐมนตรีเมื่อวันที่ 28 มกราคม 2563   248.97
รวมจํานวนเงิน (2)  248.97
3. สวัสดิการที่จ่ายตรงผู้ให้บริการ   จํานวนเงิน (ล้านบาท)
3.1 มาตรการบรรเทาภาระค่าไฟฟ้า   187.62
3.2 มาตรการบรรเทาภาระค่าน้ําประปา   22.38
รวมจํานวนเงิน (3)  209.99
รวมจํานวนเงินทั้งสิ้น (1) + (2) + (3)  4,612.32
“ทั้งนี้ สามารถสอบถามเพิ่มเติมได้ที่ Call Center ศูนย์ลูกค้าสัมพันธ์บัตรสวัสดิการแห่งรัฐ 0 2109 2345 หรือ Call Center กรมบัญชีกลาง 0 2270 6400 ในวัน เวลาราชการ” โฆษกกรมบัญชีกลาง กล่าว
รัฐบาลไทย-ข่าวทำเนียบรัฐบาล-ลูกค้า ธอส. ขอหนังสือรับรองดอกเบี้ยเงินกู้ยืมออนไลน์ได้แล้วตั้งแต่วันนี้เป็นต้นไป ผ่าน Application : GHB ALL GEN และ www.ghbank.co.th
วันศุกร์ที่ 5 มกราคม 2567
05/01/2567
ลูกค้า ธอส. ขอหนังสือรับรองดอกเบี้ยเงินกู้ยืมออนไลน์ได้แล้วตั้งแต่วันนี้เป็นต้นไป ผ่าน Application : GHB ALL GEN และ www.ghbank.co.th
ธอส. เพิ่มความสะดวกให้กับลูกค้าธนาคารที่ต้องการใช้สิทธิหักลดหย่อนภาษีในส่วนของดอกเบี้ยเงินกู้ยืมสินเชื่อเพื่อที่อยู่อาศัย เพื่อใช้ประกอบการยื่นแบบแสดงรายการภาษีเงินได้บุคคลธรรมดา ปีภาษี 2566 ให้สามารถดาวน์โหลดหนังสือรับรองดอกเบี้ยดังกล่าวได้แบบง่าย ๆ
ธนาคารอาคารสงเคราะห์ (ธอส.) เพิ่มความสะดวกให้กับลูกค้าธนาคารที่ต้องการใช้สิทธิหักลดหย่อนภาษีในส่วนของดอกเบี้ยเงินกู้ยืมสินเชื่อเพื่อที่อยู่อาศัย เพื่อใช้ประกอบการยื่นแบบแสดงรายการภาษีเงินได้บุคคลธรรมดา ปีภาษี 2566 ให้สามารถดาวน์โหลดหนังสือรับรองดอกเบี้ยดังกล่าวได้แบบง่าย ๆ ด้วยตัวเอง ผ่าน 2 ช่องทาง ประกอบด้วย 1. Application : GHB ALL GEN เพียงเข้าไปที่ฟังก์ชัน “บริการ” และเลือก “ขอหนังสือรับรองดอกเบี้ยเงินกู้” จากนั้นกด “ยอมรับ” เลือกบัญชีที่ต้องการขอหนังสือรับรองฯ และกด “ยืนยัน” ระบบจะทําการส่งหนังสือรับรองดอกเบี้ยเงินกู้ไปยัง e-mail ที่ลูกค้าระบุไว้ และ 2. www.ghbank.co.th โดยคลิกที่แถบเมนูหลัก เลือก “บริการอิเล็กทรอนิกส์” และไปที่ "เว็บแอปพลิเคชัน" จากนั้นให้เลือก “ระบบบริการเอกสารอิเล็กทรอนิกส์” เพื่อเข้าระบบหรือลงทะเบียนการใช้งาน (สําหรับผู้ที่ยังไม่เคยใช้งาน) เพื่อดาวน์โหลดหนังสือรับรองดอกเบี้ยเงินกู้ได้ทันที ทั้งนี้ ลูกค้าสามารถดาวน์โหลดหนังสือรับรองดอกเบี้ยเงินกู้ได้แล้วตั้งแต่วันนี้เป็นต้นไป สอบถามรายละเอียดเพิ่มเติมได้ที่ ธอส.ทุกสาขาทั่วประเทศ GH Bank Call Center โทร 0-2645-9000 หรือ Facebook Fanpage ธนาคารอาคารสงเคราะห์ และติดตามข่าวสารของธนาคารได้ที่ Mobile Application : GHB ALL GEN และ www.ghbank.co.th
รัฐบาลไทย-ข่าวทำเนียบรัฐบาล-ให้เลือด + ให้ชีวิต ต่อลมหายใจ
วันศุกร์ที่ 5 มกราคม 2567
ให้เลือด + ให้ชีวิต ต่อลมหายใจ
กองพันมณฑลทหารบกที่ 42 จัดกําลังพลจิตอาสาพระราชทาน ร่วมบริจาคโลหิต ทดแทน จํานวน 3,150 ซีซี ให้กับ นายธงชัย แก้วมี ณ โรงพยาบาลหาดใหญ่ อ.หาดใหญ่ จ.สงขลา
รัฐบาลไทย-ข่าวทำเนียบรัฐบาล-เรื่อง E-biding เป็นเรื่องที่รัฐบาลนี้ให้ความสำคัญ
วันศุกร์ที่ 5 มกราคม 2567
เรื่อง E-biding เป็นเรื่องที่รัฐบาลนี้ให้ความสําคัญ
.....
เรื่อง E-biding เป็นเรื่องที่รัฐบาลนี้ให้ความสําคัญ และเรามั่นใจว่าจะนําความโปร่งใส มีธรรมาภิบาลมาสู่เรื่องของการจัดซื้อจัดจ้าง การประมูลงาน ซึ่งถือว่าเป็นเรื่องใหญ่ แล้วก็ในอดีตสังคมให้ข้อสงสัยกันเยอะเกี่ยวกับเรื่องนี้ ก็เป็นเรื่องที่เราน่าจะต้องมีการพัฒนากันไปอย่างต่อเนื่อง
.
นายกรัฐมนตรีแถลงในการประชุมสภาผู้แทนราษฎร
(สามัญประจําปี ครั้งที่ 2) เป็นพิเศษ
5 มกราคม 2567
.
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-อธิบดีกรมการจัดหางาน ห่วงแรงงานไทยถูกหลอกทำงานไต้หวัน สั่งการเจ้าหน้าที่ลงพื้นที่ตรวจสอบติดตามผล
วันศุกร์ที่ 5 มกราคม 2567
05/01/2567
อธิบดีกรมการจัดหางาน ห่วงแรงงานไทยถูกหลอกทํางานไต้หวัน สั่งการเจ้าหน้าที่ลงพื้นที่ตรวจสอบติดตามผล
กรมการจัดหางาน ลงพื้นที่สมุทรปราการ ปทุมธานี ตรวจสอบบริษัทจัดหางานเถื่อน หลังเหยื่อ 34 ราย ถูกหลอกลวงทํางานไต้หวัน สุดท้ายไม่ได้ทํางานและสูญเงิน
นายสมชาย มรกตศรีวรรณ อธิบดีกรมการจัดหางาน เปิดเผยว่า จากกรณี คนไทย 34 ราย ร้องทุกข์ต่อกองทะเบียนจัดหางานกลางและคุ้มครองคนหางาน กรมการจัดหางาน เมื่อปลายเดือนพฤศจิกายน 2566 ว่าถูกกลุ่มนายหน้าจัดหางานเถื่อน อ้างเป็นเจ้าของบริษัทตั้งอยู่ในจังหวัดปทุมธานี รวมทั้งใช้ภาพถ่ายบริษัทแห่งหนึ่ง ในจังหวัดสมุทรปราการ อ้างเป็นที่สอบสัมภาษณ์และทดสอบความพร้อมทางร่างกายก่อนส่งไปทํางานไต้หวัน โดยหลอกลวงว่าสามารถพาไปทํางานที่ไต้หวัน ในตําแหน่ง พนักงานฝ่ายผลิต เงินเดือนประมาณ 26,400 เหรียญไต้หวัน หรือประมาณ 29,300 บาท สัญญาจ้าง 3 ปี สามารถต่อสัญญาจ้างได้ โดยคิดค่าดําเนินการคนละ 30,000 – 71,000 บาท สุดท้ายไม่ได้เดินทางไปทํางานตามที่ตกลงไว้ จึงเข้าร้องทุกข์เพื่อขอความช่วยเหลือติดตามเงินส่วนที่เหลือคืนและดําเนินคดีกับสาย/นายหน้าจัดหางานเถื่อนดังกล่าว ซึ่งกรมการจัดหางานตรวจสอบข้อเท็จจริงแล้วพบว่า มีผู้เกี่ยวข้องร่วมขบวนการติดต่อกับคนหางานและรับเงินจากคนหางาน จํานวน 5 คน ทั้งหมดไม่ได้เป็นผู้รับอนุญาตจัดหางานให้คนหางานเพื่อไปทํางานในต่างประเทศและไม่ได้จดทะเบียนเป็นลูกจ้างหรือตัวแทนจัดหางานฯแต่อย่างใด ซึ่งการหลอกลวงดังกล่าว เป็นการฝ่าฝืนพรบ.จัดหางานและคุ้มครองคนหางาน พ.ศ. 2528 และที่แก้ไขเพิ่มเติม มาตรา 91 ตรี ข้อหา “หลอกลวงผู้อื่นว่าสามารถหางานหรือสามารถส่งไปฝึกงานในต่างประเทศได้ และโดยการหลอกลวง ดังว่านั้นได้ไปซึ่งเงินหรือทรัพย์สินหรือประโยชน์อื่นใดจากผู้ถูกหลอกลวง” กรมฯจึงได้ส่งเรื่องถึงกองบังคับการปราบปรามการค้ามนุษย์ เพื่อเร่งรัดออกหมายจับดําเนินคดีผู้มีส่วนเกี่ยวข้องทั้งหมดตามขั้นตอนของกฎหมายต่อไป
นายสมชาย กล่าวว่า ล่าสุดตนได้สั่งการกองทะเบียนจัดหางานกลางและคุ้มครองคนหางาน ติดตามผลโดยลงพื้นที่ตรวจสอบบริษัท 2 แห่งที่ถูกกล่าวอ้าง ณ ตําบลในคลองบางปลากด อําเภอพระสมุทรเจดีย์ จังหวัดสมุทรปราการ และตําบลคลองสี่ อําเภอคลองหลวง จังหวัดปทุมธานี ซึ่งพบว่าแห่งแรกเป็นบริษัทฯประกอบกิจการผลิตอุปกรณ์ชิ้นส่วนไฟฟ้า และไม่มีการรับสมัครและจัดส่งคนไปทํางานที่ไต้หวัน ตามที่สายนายหน้าเถื่อนนําชื่อของบริษัทฯมากล่าวอ้าง โดยเจ้าหน้าที่ฝ่ายบุคคลของบริษัทยังยืนยันว่าไม่รู้จักกับบุคคลที่โพสต์รับสมัครคนหางานแต่อย่างใด และทางบริษัทจะดําเนินคดีกับผู้ที่นําชื่อบริษัทฯไปแอบอ้างให้ได้ความรับความเสียหายตามกฎหมายต่อไปด้วย
จากนั้นได้เข้าตรวจสอบบริษัทแห่งที่ 2 พบว่ามีลักษณะเป็นบ้านพักอาศัย ประตูรั้วมีการล๊อคกุญแจไว้ จากการสอบถามบ้านพักอาศัยข้างเคียงให้ข้อมูลว่าบ้านหลังดังกล่าวได้ปิดมาหลายเดือนแล้ว และไม่พบเห็นบุคคลเข้าออกในบริเวณดังกล่าว โดยจากนี้กรมการจัดหางานจะสอดส่องเฝ้าระวังผู้มีพฤติการณ์หลอกลวงคนหางานไปทํางานต่างประเทศผ่านสื่อโซเชียลมีเดียต่อไป เพื่อป้องกันมิให้คนหางานตกเป็นเหยื่อสายนายหน้าเถื่อน
“สุดท้ายผมขอฝากความห่วงใยถึงคนไทยที่ต้องการเดินทางไปทํางานต่างประเทศ ก่อนหลงเชื่อโอนเงินให้ผู้ใด ขอให้ตรวจสอบรายชื่อบริษัทจัดหางานกับกรมการจัดหางานที่เว็บไซต์กองทะเบียนจัดหางานกลางและคุ้มครองคนหางาน doe.go.th/ipd หรือสอบถามข้อมูลเพิ่มเติมได้ที่สายด่วนกระทรวงแรงงาน โทร. 1506 กด 2 กรมการจัดหางาน” อธิบดีกรมการจัดหางาน กล่าว
รัฐบาลไทย-ข่าวทำเนียบรัฐบาล-Cabinet approves performance report under Convention on the Elimination of All Forms of Discrimination Against Women
วันศุกร์ที่ 5 มกราคม 2567
05/01/2567
Cabinet approves performance report under Convention on the Elimination of All Forms of Discrimination Against Women
Cabinet approves performance report under Convention on the
Elimination of All Forms of Discrimination Against Women
January 2, 2024, at 1100hrs, at the Command Building I, Government House, following the
weekly cabinet meeting, Prime Minister and Minister of Finance Srettha Thavisin disclosed that
the cabinet has made approval to the report on implementations according to Convention on
the Elimination of All Forms of Discrimination Against Women (CEDAW).
According to the Prime Minister, implementations under CEDAW is aimed to demonstrate
Thailand’s advancement on promotion of rights, freedom, and equality through empowering
women, protecting children and youths, and promoting equity of education.
With regard to tourism and economic stimulus schemes, a number of tax restructuring has also
been planned, including reduction of local alcohol tax to 0%.
รัฐบาลไทย-ข่าวทำเนียบรัฐบาล-ดีอี ร่วมพิธีวันคล้ายวันสถาปนา NT ครบรอบ 3 ปี
วันศุกร์ที่ 5 มกราคม 2567
ดีอี ร่วมพิธีวันคล้ายวันสถาปนา NT ครบรอบ 3 ปี
ดีอี ร่วมพิธีวันคล้ายวันสถาปนา NT ครบรอบ 3 ปี
วันนี้ ( 5 มกราคม 2567 ) ดร.ณัฐพล ณัฏฐสมบูรณ์ รองปลัดกระทรวงดิจิทัลเพื่อเศรษฐกิจและสังคม (ดีอี) พร้อมด้วย นายสุทธิเกียรติ วีระกิจพานิช ที่ปรึกษารัฐมนตรีว่าการกระทรวงดิจิทัลเพื่อเศรษฐกิจและสังคม เข้าร่วมพิธีวันคล้ายวันสถาปนา บริษัท โทรคมนาคมแห่งชาติ จํากัด (มหาชน) (NT) ครบรอบ 3 ปี โดยมีผู้บริหาร บริษัท โทรคมนาคมแห่งชาติ จํากัด (มหาชน) ให้การต้อนรับ ณ บริษัท โทรคมนาคมแห่งชาติ จํากัด (มหาชน) แจ้งวัฒนะ กรุงเทพฯ
.......................................................................
รัฐบาลไทย-ข่าวทำเนียบรัฐบาล-เตือนสถานประกอบการแจ้งให้สิทธิ์คนพิการ ภายใน 2 ม.ค.67
วันอังคารที่ 2 มกราคม 2567
02/01/2567
เตือนสถานประกอบการแจ้งให้สิทธิ์คนพิการ ภายใน 2 ม.ค.67
วันศุกร์ที่ 29 ธันวาคม 2566
ต่อจากนี้ไป ขอเชิญรับฟังไทยคู่ฟ้า
เจ้าของสถานประกอบการที่มีลูกจ้าง 100 คนขึ้นไป ที่ต้องการให้สิทธิ์แก่คนพิการตามมาตรา 35 ของ
พ.ร.บ.ส่งเสริมและพัฒนาคุณภาพชีวิตคนพิการ พ.ศ.2550 เช่น ให้สัมปทาน
ให้สถานที่จําหน่ายสินค้าและบริการ หรือให้ความช่วยเหลืออื่น สามารถแจ้งการให้สิทธิ์ได้ทางเว็บไซต์ e-
service.doe.go.th ภายในวันที่ 31 ธันวาคม 2566 ระบบจะทําการจับคู่กับคนพิการที่ยื่นขอรับสิทธิ์ไว้
หากไม่สะดวกยื่นผ่านระบบออนไลน์ ผู้ประกอบการสามารถยื่นให้สิทธิ์ และคนพิการยื่นขอรับสิทธิ์ ได้ที่
สํานักงานจัดหางานกรุงเทพมหานครพื้นที่ 1-10 และสํานักงานจัดหางานจังหวัดทั่วประเทศ ภายในวันที่ 2
มกราคม 2567 สอบถามเพิ่มเติมได้ที่ สายด่วนกระทรวงแรงงาน 1506 กด 2 หรือ สายด่วนกรมการจัดหางาน
โทร.1694
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-สารอวยพร นายสุทิน  คลังแสง รัฐมนตรีว่าการกระทรวงกลาโหม เนื่องในโอกาสวันขึ้นปีใหม่ พุทธศักราช ๒๕๖๗
วันอังคารที่ 2 มกราคม 2567
สารอวยพร นายสุทิน  คลังแสง รัฐมนตรีว่าการกระทรวงกลาโหม เนื่องในโอกาสวันขึ้นปีใหม่ พุทธศักราช ๒๕๖๗
เนื่องในโอกาสวันขึ้นปีใหม่ พุทธศักราช ๒๕๖๗ ขอส่งความระลึกถึงและความปรารถนาดีมายังข้าราชการทหาร ลูกจ้าง และพนักงานราชการ ในสังกัดกระทรวงกลาโหมทุกท่านด้วยความจริงใจ
ผมมีความภาคภูมิใจเป็นอย่างยิ่งที่ได้ร่วมกับพี่น้องทหารทุกหมู่เหล่า ในการร่วมมือ ร่วมแรง ร่วมใจ ทุ่มเทกําลังกายกําลังใจ ดูแลรักษาความสงบเรียบร้อย เอกราชอธิปไตยและความมั่นคงของชาติ พิทักษ์ปกป้องเทิดทูนและรักษาไว้ซึ่งสถาบันพระมหากษัตริย์ รวมทั้งการปกครองระบอบประชาธิปไตยอันมีพระมหากษัตริย์ทรงเป็นประมุข ตลอดจนการดําเนินการตามนโยบายของรัฐบาลที่เป็นประโยชน์ด้วยการมีส่วนร่วม ในการจัดกิจกรรมโครงการรับสมัครทหารกองเกินเข้ารับราชการทหารกองประจําการ โดยวิธีร้องขอ (กรณีพิเศษ) ด้วยระบบออนไลน์ การเพิ่มโอกาสและสิทธิให้กับทหารกองประจําการ การนําที่ดินในความครอบครองของหน่วยทหารในกระทรวงกลาโหมมาใช้ประโยชน์ให้เกิดแก่ประชาชน พร้อมทั้งการปรับปรุงโครงสร้างของกระทรวงกลาโหมและเหล่าทัพให้เกิดความคล่องตัวและมีประสิทธิภาพมากขึ้นในการตอบสนองต่อผลประโยชน์ของชาติ ทั้งนี้เพื่อต้องการให้เกิดความสามัคคีเป็นหนึ่งเดียวกันระหว่างกองทัพและประชาชน นํามาซึ่งความสงบสุข และความเจริญรุ่งเรืองของประเทศชาติ ขอขอบคุณกําลังพลทุกท่านที่ได้เสียสละแรงกายแรงใจ มีความมุ่งมั่น ทุ่มเท เสียสละ มีความสามัคคี ร่วมมือ ร่วมใจในการปฏิบัติหน้าที่ตามภารกิจที่ได้รับมอบหมายในทุกมิติอย่างเต็มกําลังความสามารถ ส่งผลให้กระทรวงกลาโหม ยังคงดํารงไว้ซึ่งเกียรติยศ ศักดิ์ศรี เป็นสถาบันหลักของประเทศที่มีศักยภาพในการพิทักษ์ เอกราชอธิปไตย และความมั่นคงของชาติ ตลอดจนความสงบสุขของประชาชนสืบไป
ในโอกาสอันเป็นมงคลนี้ ผมขออํานาจคุณพระศรีรัตนตรัย และสิ่งศักดิ์สิทธิ์ทั้งหลายในสากลโลก ตลอดจนพระบารมีอันแผ่ไพศาลแห่งพระบาทสมเด็จพระเจ้าอยู่หัว และสมเด็จพระนางเจ้าฯพระบรมราชินี โปรดดลบันดาลประทานพรให้ข้าราชการทหาร ลูกจ้าง และพนักงานราชการ ในสังกัดกระทรวงกลาโหมทุกท่านพร้อมครอบครัว ประสบแต่ความสุขสิริสวัสดิ์พิพัฒนมงคล สมบูรณ์พูนผลด้วยจตุรพิธพรชัย และสัมฤทธิ์ผลในสิ่งอันพึงปรารถนา เพื่อร่วมกันพิทักษ์รักษาสถาบันชาติ ศาสนา พระมหากษัตริย์ และพัฒนาประเทศให้เจริญมั่นคงสืบไป
รัฐบาลไทย-ข่าวทำเนียบรัฐบาล-นายสุทิน คลังแสง รมว.กห. รับฟังความคืบหน้าการดำเนินงานของคณะทำงานขับเคลื่อนการใช้ประโยชน์ที่ดินในความครอบครองของ กห.
วันอังคารที่ 2 มกราคม 2567
นายสุทิน คลังแสง รมว.กห. รับฟังความคืบหน้าการดําเนินงานของคณะทํางานขับเคลื่อนการใช้ประโยชน์ที่ดินในความครอบครองของ กห.
วันนี้ (28 ธันวาคม 2566) ภายในศาลาว่าการกลาโหม นายสุทิน คลังแสง รัฐมนตรีว่าการกระทรวงกลาโหม เป็นประธาน รับฟังรายงานของคณะทํางานขับเคลื่อนการใช้ประโยชน์ที่ดินในความครอบครองของ กห. ซึ่งมี พลเอก เจริญชัย หินเธาว์ ผู้บัญชาการทหารบก เป็นหัวหน้าคณะทํางาน
โดยมีการชี้แจงถึงความคืบหน้าในการนําที่ดินที่อยู่ในการดูแลของหน่วยทหารและยังมิได้ถูกใช้งานในทางทหาร สรุปได้ดังนี้
บก.ทท. ดําเนินการนําที่ดินที่อยู่ในการครอบครองในพื้นที่ อ.ท่าเสา จ.กาญจนบุรี เนื้อที่ จํานวน 2,178 ไร่ โดยยินยอมให้ประชาชนเช่าใช้ประโยชน์ และกําหนดการรับมอบสัญญาเช่า ในห้วง ก.พ.67
ทบ. ดําเนินการนําที่ดินที่อยู่ในการครอบครองพื้นที่ อ.หนองวัวซอ จ.อุดรธานี เนื้อที่ จํานวน 9,276 ไร่ โดยยินยอมให้ประชาชนเช่าใช้ประโยชน์ และกําหนดการรับมอบสัญญาเช่า โดยมี นรม.เป็นประธาน ในห้วง ม.ค.67
ทร. ดําเนินการนําที่ดินที่อยู่ในการครอบครองในพื้นที่ อ.พระสมุทรเจดีย์ จ.สมุทรปราการ เนื้อที่ จํานวน 3,918 ไร่ โดยยินยอมให้ประชาชนเช่าใช้ประโยชน์ และกําหนดการรับมอบสัญญาเช่า ในห้วง ก.พ.67
ทอ. ดําเนินการนําที่ดินที่อยู่ในการครอบครองในพื้นที่สนามบินนครพนม เนื้อที่ จํานวน 518 ไร่ โดยยินยอมให้ประชาชนเช่าใช้ประโยชน์ และกําหนดการรับมอบสัญญาเช่า ในห้วง มี.ค.67
ในการนี้ นายสุทิน คลังแสง รัฐมนตรีว่าการกระทรวงหลาโหม ยังได้สั่งการให้รวบรวมข้อมูลที่ดินในความครอบครองของ กห. และกําหนดเป้าหมายในการนํามาใช้ประโยชน์ให้ได้ตามนโยบายของรัฐบาล “การนําพื้นที่ของหน่วยทหารที่เกินความจําเป็นมาใช้ให้เป็นประโยชน์ต่อประชาชน โดยเฉพาะเพื่อการเกษตร การพัฒนาโครงสร้างพื้นฐานและระบบสาธารณูปโภค การเพิ่มพูนความสมบูรณ์ของระบบนิเวศ และการใช้เป็นแหล่งเรียนรู้เพื่อสนับสนุนการสร้างรายได้ การสร้างโอกาสทางเศรษฐกิจ และการสร้างความเข้มแข็งด้านสังคมของประเทศ” ให้ชัดเจนมากยิ่งขึ้น รวมทั้งให้คณะทํางานฯ ดําเนินการหารือร่วมกับกระทรวงการคลัง กรมธนารักษ์ และส่วนราชการที่เกี่ยวข้องในการพิจารณาถึงความเป็นไปได้ที่จะกําหนดค่าเช่าที่ดินให้เป็นมาตรฐานเดียวกันทั่วทั้งประเทศ ตลอดจนให้พิจารณากําหนดมาตรฐานการใช้ประโยชน์ที่ดินต่างๆ ของหน่วยทหารในกองทัพตั้งแต่ระดับกองพันจนถึงกองพล เพื่อใช้เป็นข้อมูลสําหรับการดําเนินการในส่วนที่รับผิดชอบต่อไป
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม ร่วมพิธีทำบุญตักบาตร เนื่องในโอกาสวันขึ้นปีใหม่ พุทธศักราช ๒๕๖๗
วันอังคารที่ 2 มกราคม 2567
02/01/2567
รัฐมนตรีว่าการกระทรวงยุติธรรม ร่วมพิธีทําบุญตักบาตร เนื่องในโอกาสวันขึ้นปีใหม่ พุทธศักราช ๒๕๖๗
รัฐมนตรีว่าการกระทรวงยุติธรรม ร่วมพิธีทําบุญตักบาตร เนื่องในโอกาสวันขึ้นปีใหม่ พุทธศักราช ๒๕๖๗
ในวันอังคารที่​ ๒​ มกราคม ๒๕๖๗ เวลา ๐๗.๓๐ น. พันตํารวจเอก ทวี สอดส่อง รัฐมนตรีว่าการกระทรวงยุติธรรม ร่วมพิธีทําบุญตักบาตรเนื่องในโอกาสวันขึ้นปีใหม่ พุทธศักราช​ ๒๕๖๗ ณ บริเวณหน้าตึกสันติไมตรี​ พร้อมทั้งได้ร่วมทําบุญตักบาตร พระสงฆ์ ๕๘ รูป จากวัดโมลีโลกยาราม ณ​ บริเวณหน้าตึกไทยคู่ฟ้า ทําเนียบรัฐบาล กรุงเทพฯ
จากนั้น​ เวลา​ ๐๘.๓๐​ น. ได้เข้าร่วมประชุมคณะรัฐมนตรี (ครม.)​ นัดแรก​ ณ ห้องประชุม ๕๐๑ ตึกบัญชาการ ๑ ทําเนียบรัฐบาล
รัฐบาลไทย-ข่าวทำเนียบรัฐบาล-PM calls on cabinet members to heed His Majesty the King's New Year statement
วันอังคารที่ 2 มกราคม 2567
02/01/2567
PM calls on cabinet members to heed His Majesty the King's New Year statement
PM calls on cabinet members to heed His Majesty the King's New
Year statement
January 2, 2024, at 1100hrs, at the Command Building I, Government House, following the weekly cabinet meeting, Prime Minister and Minister of Finance Srettha Thavisin disclosed that at the first cabinet meeting of the year, he has instructed members of the cabinet to heed and follow His Majesty the King's 2024 New Year statement on work ethics and conservation of Thai cultural heritages and traditions. The year 2024 will be an auspicious year as it marks His Majesty the King's 6th Cycle Birthday Anniversary (July 28, 2024). The Government has planned for a year-long celebration, and the Prime Minister called on concerned committees and authorities to strictly follow the plan in implementing related celebrations and events.
รัฐบาลไทย-ข่าวทำเนียบรัฐบาล-ขยายเวลามาตรการภาษี เพื่อสนับสนุนการบริจาค ให้แก่กองทุนเพื่อความเสมอภาคทางการศึกษา ออกไปอีก 5 ปี
วันอังคารที่ 2 มกราคม 2567
ขยายเวลามาตรการภาษี เพื่อสนับสนุนการบริจาค ให้แก่กองทุนเพื่อความเสมอภาคทางการศึกษา ออกไปอีก 5 ปี
.....
ขยายเวลามาตรการภาษี เพื่อสนับสนุนการบริจาค ให้แก่กองทุนเพื่อความเสมอภาคทางการศึกษา ออกไปอีก 5 ปี
.
ที่ประชุมครม. (26 ธ.ค.66)  อนุมัติหลักการร่างพระราชกฤษฎีกาออกตามความในประมวลรัษฎากร ว่าด้วยการยกเว้นรัษฎากร (ฉบับที่ ..) พ.ศ. .... (การขยายระยะเวลามาตรการภาษีเพื่อสนับสนุนการบริจาคให้แก่กองทุนเพื่อความเสมอภาคทางการศึกษา) ออกไปอีก 5 ปี
.
นอกจากนี้ ยังเพิ่มเติมการยกเว้นภาษี สําหรับการบริจาคทรัพย์สินให้แก่ กสศ. ให้เหมือนกันกับการบริจาคทรัพย์สินให้แก่สถานศึกษา สรุปได้ดังนี้
.
• ให้สิทธิประโยชน์ทางภาษี ทั้งบุคคลธรรมดา และ บริษัทหรือห้างหุ้นส่วนนิติบุคคล สําหรับการบริจาคผ่านระบบบริจาคอิเล็กทรอนิกส์ของกรมสรรพากร (e-Donation) ให้แก่ กสศ. ตั้งแต่  1 ม.ค. 67  -  31 ธ.ค.71
• ยกเว้น “ภาษีเงินได้บุคคลธรรมดา – ภาษีเงินได้นิติบุคคล – ภาษีมูลค่าเพิ่ม - ภาษีธุรกิจเฉพาะ และอากรแสตมป์” ให้แก่บุคคลธรรมดาและบริษัทหรือห้างหุ้นส่วนนิติบุคคล สําหรับการโอนทรัพย์สินการขายสินค้า หรือการกระทําตราสารอันเนื่องมาจากการบริจาคให้แก่ กสศ.
.
มาตรการภาษีดังกล่าว จะช่วยจูงใจให้ภาคเอกชนและภาคประชาชนบริจาคสนับสนุนการดําเนินการของ กสศ.อย่างต่อเนื่อง เพื่อช่วยเหลือผู้ขาดแคลนทุนทรัพย์และผู้ด้อยโอกาสให้มีโอกาสเข้าถึงการศึกษาที่มีคุณภาพอย่างเท่าเทียม
.
อ่านเพิ่มเติม คลิก  https://www.thaigov.go.th/news/contents/details/76759
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-​นายกรัฐมนตรีและภริยา เป็นประธานพิธีทำบุญเนื่องในวันขึ้นปีใหม่ พุทธศักราช 2567 ณ ตึกสันติไมตรี (หลังนอก) ทำเนียบรัฐบาล
วันอังคารที่ 2 มกราคม 2567
02/01/2567
​นายกรัฐมนตรีและภริยา เป็นประธานพิธีทําบุญเนื่องในวันขึ้นปีใหม่ พุทธศักราช 2567 ณ ตึกสันติไมตรี (หลังนอก) ทําเนียบรัฐบาล
นายกรัฐมนตรีและภริยา เป็นประธานพิธีทําบุญเนื่องในวันขึ้นปีใหม่ พุทธศักราช 2567 ณ ตึกสันติไมตรี (หลังนอก) ทําเนียบรัฐบาล
นายชัย วัชรงค์ โฆษกประจําสํานักนายกรัฐมนตรี เปิดเผยว่า วันนี้ (2 ม.ค. 2567) เวลา 07.30 น. ณ ตึกสันติไมตรี (หลังนอก) ทําเนียบรัฐบาล ก่อนการประชุมคณะรัฐมนตรี นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง และ พญ.พักตร์พิไล ทวีสิน ภริยา เป็นประธานพิธีทําบุญเนื่องในโอกาสวันขึ้นปีใหม่ พุทธศักราช 2567 โดยมีรองนายกรัฐมนตรี คณะรัฐมนตรี เลขาธิการนายกรัฐมนตรี ข้าราชการการเมือง หัวหน้าส่วนราชการสังกัดสํานักนายกรัฐมนตรี หัวหน้าส่วนราชการภายในทําเนียบรัฐบาล ข้าราชการหน่วยงานภายในทําเนียบรัฐบาล และเจ้าหน้าที่ที่เกี่ยวข้องร่วมพิธี
เมื่อนายกรัฐมนตรีและภริยาเดินทางถึงตึกสันติไมตรี (หลังนอก) นายกรัฐมนตรีได้จุดธูปเทียนบูชาพระรัตนตรัย เจ้าหน้าที่อาราธนาศีล พระสงฆ์ให้ศีลและเจริญพระพุทธมนต์ จากนั้นนายกรัฐมนตรีและภริยา รองนายกรัฐมนตรีและภริยา พร้อมด้วยคณะรัฐมนตรี ถวายผ้าไตรและถวายเครื่องไทยธรรมแด่พระสงฆ์ จํานวน 10 รูป พระสงฆ์สวดอนุโมทนา นายกรัฐมนตรีกรวดน้ํารับพร ประธานฝ่ายสงฆ์ประพรมน้ําพระพุทธมนต์
เสร็จแล้วนายกรัฐมนตรีและภริยา รองนายกรัฐมนตรีและภริยา พร้อมด้วยคณะรัฐมนตรี และผู้ร่วมพิธีไปยังโต๊ะสําหรับตักบาตร ณ บริเวณแนวถนนด้านหน้าตึกไทยคู่ฟ้าและตึกสันติไมตรีเพื่อร่วมทําบุญตักบาตร โดยมีพระสงฆ์เดินออกรับบิณฑบาต จํานวน 67รูป
พร้อมกันนี้ ภายหลังทําบุญตักบาตรนายกรัฐมนตรีและภริยายังได้ถวายสักการะพระพรหม พระภูมิ และศาลตายาย สิ่งศักดิ์สิทธิ์ประจําทําเนียบรัฐบาล เพื่อความเป็นสิริมงคล
ทั้งนี้ นายกรัฐมนตรีเปิดเผยต่อสื่อมวลชนว่าหลังประชุมคณะรัฐมนตรีในช่วงบ่ายจะเดินทางไปสักการะสิ่งศักดิ์สิทธิ์ที่บ้านพิษณุโลกด้วย
รัฐบาลไทย-ข่าวทำเนียบรัฐบาล-​เคาะมาตรการส่งเสริมการลงทุนดึงผู้ประกอบการร่วมแก้ปัญหา PM2.5
วันอังคารที่ 2 มกราคม 2567
02/01/2567
​เคาะมาตรการส่งเสริมการลงทุนดึงผู้ประกอบการร่วมแก้ปัญหา PM2.5
วันจันทร์ที่ 1 มกราคม 2567
ต่อจากนี้ไป ขอเชิญรับฟังไทยคู่ฟ้า
รัฐบาลส่งเสริมการลงทุนที่เป็นมิตรสิ่งแวดล้อมเพื่อจูงใจให้ผู้ประกอบการทั่วประเทศร่วมกันแก้ไขปัญหา
PM2.5 โดยเห็นชอบมาตรการส่งเสริมการลงทุนเพื่อลดปัญหาฝุ่นละออง PM2.5
ขยายขอบข่ายสนับสนุนการลงทุนเพื่อพัฒนาชุมชนและสังคมให้รวมถึงการสนับสนุนองค์กรท้องถิ่น
และกลุ่มเกษตรกรในการยกระดับสิ่งแวดล้อมในชุมชนด้วย เช่น การก่อสร้างแนวกันไฟป่าเปียก
การก่อสร้างฝายชะลอความชุ่มชื้น การสนับสนุนเครื่องมือและอุปกรณ์ดับไฟป่า
การฝึกอบรมด้านป้องกันและควบคุมไฟป่า
โดยผู้ได้รับสิทธิจะได้รับยกเว้นภาษีเงินได้นิติบุคคลจากรายได้ของกิจการที่ดําเนินการอยู่ เป็นเวลา 3 ปี
ในสัดส่วนไม่เกินร้อยละ 200 ของเงินลงทุนที่จ่ายจริงในการสนับสนุนองค์กรท้องถิ่นและกลุ่มเกษตรกร
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-“วราวุธ” รมว.พม. แนะเบี้ยผู้สูงอายุต้องดูการเงินรัฐบาล ระบุคนวัยทำงานน้อยลงกระทบยอดรายได้ประเทศ
วันอังคารที่ 2 มกราคม 2567
“วราวุธ” รมว.พม. แนะเบี้ยผู้สูงอายุต้องดูการเงินรัฐบาล ระบุคนวัยทํางานน้อยลงกระทบยอดรายได้ประเทศ
“วราวุธ” รมว.พม. แนะเบี้ยผู้สูงอายุต้องดูการเงินรัฐบาล ระบุคนวัยทํางานน้อยลงกระทบยอดรายได้ประเทศ
วันที่ 1 มกราคม 2567 นายวราวุธ ศิลปอาชา รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) กล่าวถึงกรณีองค์กรผู้สูงอายุบางส่วนเรียกร้องให้รัฐบาลเพิ่มเงินเบี้ยยังชีพผู้สูงอายุว่า ประเทศไทยกลายเป็นสังคมผู้สูงอายุสมบูรณ์แบบแล้ว และอีกไม่กี่ปีข้างหน่า จะกลายเป็นสังคมผู้สูงอายุสุดยอดซึ่งมีประชากรผู้สูงอายุเกินร้อยละ 20 ของจํานวนประชากรทั้งหมด ซึ่งแสดงให้เห็นว่าคนวัยทํางานจะมีจํานวนน้อยลง สวนทางปริมาณของผู้สูงอายุที่เพิ่มขึ้น ขณะที่รายได้ของรัฐบาลหรือของประเทศมาจากภาษี ถ้าคนทํางานมีจํานวนน้อยลง รายได้ของประเทศจะลดลงด้วย ในขณะที่ ผู้ที่ต้องการใช้สวัสดิการดังกล่าวมีจํานวนเพิ่มขึ้น
นายวราวุธ กล่าวเพิ่มเติมว่า ตนอยากให้ผู้สูงอายุได้รับเบี้ยยังชีพ 3,000 หรือ 5,000 บาท แต่อยากให้ทุกคนคํานึงถึงรายรับของรัฐบาลด้วย มิฉะนั้นประเทศเราจะยังอยู่ในวังวนการกู้ยืมเงินแล้วเกิดปัญหาต่างๆ ตามมา ทั้งนี้ เราเห็นใจผู้สูงอายุที่จําเป็นต้องมีเบี้ยผู้สูงอายุ ซึ่งกระทรวง พม. จะทําให้ดีที่สุดในการกระจายให้ทั่วถึงประชาชนที่มีอายุเกิน 60 ปีขึ้นไปทุกคน ขณะเดียวกันจําเป็นต้องคํานึงถึงฐานะทางการเงินของรัฐบาลด้วย ซึ่งไม่เพียงกรณีของเบี้ยผู้สูงอายุ ยังรวมถึงเบี้ยความพิการและเงินอุดหนุนสําหรับเด็กแรกเกิดด้วย
#ช่วย24ชั่วโมง #พม24ชม #ข่าวพม #esshelpme #วราวุธรับฟังทําจริง #พมพอใจให้ทุกวัยพึงพอใจในพม #พมหนึ่งเดียว #ศรส #เบี้ยผู้สูงอายุ #เบี้ยคนพิการ #เงินอุดหนุนเด็ก
รัฐบาลไทย-ข่าวทำเนียบรัฐบาล-PM signs book of blessing for H.M. the King and Queen on New Year Day 2024
วันอังคารที่ 2 มกราคม 2567
02/01/2567
PM signs book of blessing for H.M. the King and Queen on New Year Day 2024
PM signs book of blessing for H.M. the King and Queen on New Year Day 2024
January 1, 2024, at 1000hrs, at the Red Room, the Grand Palace, Prime Minister and Minister of Finance Srettha Thavisin, together with Mrs. Pakpilai Thavisin, spouse, presented flower vases and signed a book of blessing for His Majesty the King and Her Majesty the Queen on occasion of the New Year 2024. Participating in the ceremony were Deputy Prime Ministers and spouses.
The Prime Minister and spouse paid respect to, and presented flower vases in front of His Majesty’s and Her Majesty’s portraits in the following order:
The first vase was presented by the Prime Minister and Deputy Prime Ministers in the name of “Prime Minister and members of the cabinet”
The second vase was presented by the Prime Minister and spouse in the name of “Prime Minister and spouse”
The third vase was presented by the Prime Minister’s spouse and spouses of Deputy Prime Ministers in the name of “Spouses of cabinet members”
The Prime Minister and spouse, then, signed the book of blessings, and paid respect in front of His Majesty’s and Her Majesty’s portraits once again to complete the ceremony.
รัฐบาลไทย-ข่าวทำเนียบรัฐบาล-ย้ำเตือนนายจ้าง อย่าลืมยื่นแบบ คร.11 ภายในเดือน มกราคมนี้ ฝ่าฝืนมีโทษปรับตามกฎหมาย
วันอังคารที่ 2 มกราคม 2567
02/01/2567
ย้ําเตือนนายจ้าง อย่าลืมยื่นแบบ คร.11 ภายในเดือน มกราคมนี้ ฝ่าฝืนมีโทษปรับตามกฎหมาย
ย้ําเตือนนายจ้าง อย่าลืมยื่นแบบ คร.11 ภายในเดือน มกราคมนี้ ฝ่าฝืนมีโทษปรับตามกฎหมาย
กรมสวัสดิการและคุ้มครองแรงงาน (กสร.) ย้ําเตือนนายจ้างที่มีลูกจ้างตั้งแต่ 10 คนขึ้นไป ต้องยื่นแบบแสดงสภาพการจ้างและสภาพการทํางาน (คร.11) ด้วยตนเอง หรือผ่านช่องทาง E-service ตั้งแต่วันที่ 1-31 มกราคม 2567 ให้ถูกต้องและครบถ้วน นอกจากนี้ หากลูกจ้างลดลงไม่ครบ 10 คน ขอให้แจ้งแก้ไขเพื่อปรับปรุงฐานข้อมูลให้เป็นปัจจุบัน หากฝ่าฝืนมีโทษปรับไม่เกิน 20,000 บาท
นางโสภา เกียรตินิรชา ผู้ตรวจราชการกระทรวงแรงงาน รักษาราชการแทนอธิบดีกรมสวัสดิการและคุ้มครองแรงงาน (กสร.) เปิดเผยว่า มาตรา 115/1 แห่งพระราชบัญญัติคุ้มครองแรงงาน พ.ศ. 2541 กําหนดให้นายจ้างซึ่งมีลูกจ้างรวมกันตั้งแต่ 10 ขึ้นไป ต้องยื่นแบบแสดงสภาพการจ้างและสภาพการทํางาน (คร.11) ภายในเดือนมกราคมของทุกปี จึงขอย้ําเตือนให้นายจ้างเร่งดําเนินการจัดเตรียมข้อมูลและยื่นแบบ คร.11 ภายในระยะเวลาที่กําหนด ซึ่งสามารถยื่นแบบดังกล่าวได้ 2 ช่องทาง โดยนําส่งด้วยตนเองที่สํานักงานสวัสดิการและคุ้มครองแรงงานกรุงเทพมหานครพื้นที่ 1-10 หรือสํานักงานสวัสดิการและคุ้มครองแรงงานจังหวัดที่สถานประกอบกิจการตั้งอยู่ หรือยื่นแบบผ่านออนไลน์โดยการกรอกข้อมูลผ่านเว็บไซต์กรมสวัสดิการและคุ้มครองแรงงาน (www.labour.go.th) ช่องทาง E-service (https://eservice.labour.go.th) เพื่อเป็นการอํานวยความสะดวกให้นายจ้างดําเนินการได้ตลอด 24 ชั่วโมง ทั้งนี้ หากตรวจพบว่าสถานประกอบกิจการใดฝ่าฝืนไม่ยื่นแบบแสดงสภาพการจ้างและสภาพการทํางานภายในระยะเวลาที่กําหนด ต้องระวางโทษปรับไม่เกิน 20,000 บาท
นางโสภา ยังกล่าวต่อไปว่า สําหรับสถานประกอบกิจการที่มีลูกจ้างลดลงไม่ครบ 10 คน หรือไม่มีลูกจ้าง หรือเลิกกิจการ ขอให้กรอกแบบฟอร์มดังกล่าวด้วย เพื่อให้พนักงานตรวจแรงงานนําไปปรับปรุงฐานข้อมูลให้เป็นปัจจุบัน ในส่วนของสถานประกอบกิจการที่เพิ่งมีลูกจ้างครบ 10 คน ก็สามารถยื่นแบบ คร.11 ได้เช่นเดียวกัน หากมีข้อสงสัยสามารถสอบถามข้อมูลเพิ่มเติมได้ที่ สํานักงานสวัสดิการและคุ้มครองแรงงานกรุงเทพมหานครพื้นที่ 1-10 หรือสํานักงานสวัสดิการและคุ้มครองแรงงานจังหวัดทุกจังหวัด หรือโทรศัพท์สายด่วน 1506 กด 3 หรือ 1546